Fadila Nura Haver
Fadila Nura Haver bosanskohercegovačka je književnica i novinarka. Rođena je 1956. godine u Maglaju, a od 1998. živi u Sarajevu. Autorica je kontakt emisije Predigra u okviru zabavno-obrazovnog programa Radija Federacije Bosne i Hercegovine. Piše tekstove i kolumne za nezavisni portal Slobodna Bosna. Saradnica je časopisa Sarajevske sveske te urednica međunarodne promotivno-dijaloške tribine Književni most. Književnu afirmaciju joj je donijela knjiga Kad umrem da se smijem, nagrađena prvom nagradom na takmičenju organizovanom od strane izdavačke kuće Zoro za najbolju zbirku priča 2003/2004. Priče iz ove zbirke prerađene su u radio-roman i radio-dramu, a izvedene su i u dramskom programu Radija Federacije Bosne i Hercegovine.